אחרי ש נצפו אמש (ב') בבר השאפה ביפו התפנו חברי להקת רדיוהד לטפל בסוגיה לשמה הגיעו לישראל: היום (ג'), בשעות אחר הצהריים, עלו על במת פארק הירקון חברי ההרכב תום יורק וג'וני גרינווד ושות', וביצעו בדיקת סאונד לקראת הופעתם במקום מחר.

רדיוהד, שתופיע במחוזותינו לראשונה זה 17 שנה, צפויה לעלות מחר לבמה ב-20:30 לאחר הופעות חימום של דודו טסה והכווייתים, נסרין קדרי ושי בן צור. כ-40 אלף איש הולכים לחזות בהם, במה שללא ספק יהיה אחד המופעים המדוברים בישראל בשנים האחרונות. המופע המצופה גם זכה ללא מעט תהודה תקשורתית ברחבי העולם, בעקבות פנייתו של רוג'ר ווטרס ללהקה בבקשה שלא יופיעו בארץ, ממנה התנערו בפומבי. צפו בהם מבצעים בהכנות למופע את "myxomatosis", "Bloom" ו- "Like Spinning Plates".

בדיקות אחרונות לפני ההופעה. תום יורק בחזרה בפארק הירקון (יוגב אטיאס)